1. ΝΟΜΟΣ υπ’ αριθ. 338 της 2/5 Ιουν. 1976 (ΦΕΚ Α΄ 136) Περί οικονομικής ενισχύσεως Νομικών Προσώπων Ιδιωτικού Δικαίου, σκοπούντων την εξωσχολικήν αγωγήν της Νεότητος και άλλων τινών συναφών διατάξεων. Άρθρ.1.-1.Νομικά πρόσωπα ιδιωτικού δικαίου των οποίων οι βασικοί καταστατικοί σκοποί ανάγονται εις την εξωσχολικήν αγωγήν της Ελληνικής Νεότητος και τα οποία αναπτύσσουν αξιόλογον δραστηριότητα πανελληνίου επιπέδου ή και διεθνούς συνεργασίας, δύνανται να επιχορηγώνται υπό του κράτους προς επιτέλεσιν των σκοπών τούτων. Ωσαύτως υπό τας αυτάς προϋποθέσεις δύναται να επιχορηγώνται και νυκτερινά Γυμνάσια ανήκοντα εις επαγγελματικούς Συλλόγους και Κοινωφελή εν γένει Ιδρύματα. 2.Δια Π.Δ/των εκδιδομένων προτάσει του Υπουργού Εθνικής Παιδείας και Θρησκευμάτων καθορίζονται εκάστοτε τα εμπίπτοντα εις τας διατάξεις της προηγουμένης παραγράφου νομικά πρόσωπα. Άρθρ.2.-1.Η κατά το προηγούμενον άρθρον επιχορήγησις παρέχεται κατ’ έτος υπό του Υπουργείου Εθνικής Παιδείας και Θρησκευμάτων. Αι σχετικαί πιστώσεις εγγράφονται εις τον τακτικόν Προϋπολογισμόν του Υπουργείου τούτου προς κάλυψιν μέρους των λειτουργικών δαπανών, αξιοποίησιν των περιουσιακών στοιχείων και εκτέλεσιν συγκεκριμένων έργων και δραστηριοτήτων. 2.Το ύψος της επιχορηγήσεως καθορίζεται δι’ αποφάσεως των Υπουργών Εθνικής Παιδείας και Θρησκευμάτων και Οικονομικών, δι’ ης ρυθμίζεται και πάσα σχετική με την επιχορήγησιν λεπτομέρεια. 3.Δια την διάθεσιν των χορηγουμένων κατά τ’ ανωτέρω, επιχορηγήσεων, καταρτίζεται ειδικός προϋπολογισμός υπό των Διοικήσεων των Νομικών Προσώπων, εγκρινόμενος υπό του Υπουργού Εθνικής Παιδείας και Θρησκευμάτων. 4.Ο κατά τας κειμένας διατάξεις έλεγχος επί της χρησιμοποιήσεως των επιχορηγήσεων ασκείται υπό του Υπουργού Εθνικής Παιδείας και Θρησκευμάτων. Άρθρ.3.-Δι’ αποφάσεων του Υπουργού Εθνικής Παιδείας και Θρησκευμάτων δημοσιευομένων δια της Εφημερίδος της Κυβερνήσεως ρυθμίζεται πάσα αναγκαία δια την εφαρμογήν του παρόντος λεπτομέρεια. Άρθρ.4.-Το Εθνικόν Ίδρυμα «Βασιλεύς Παύλος» προς κάλυψιν των δαπανών λειτουργίας των μερίμνη αυτού λειτουργουσών φοιτητικών εστιών, οικοτροφείων μέσης Παιδείας και μέσης και ανωτέρας Τεχνικής εκπαιδεύσεως, αγροτικών λεσχών, κέντρων πολιτισμού, κέντρων νεότητος και λοιπών εκδηλώσεων, επιχορηγείται κατ’ έτος υπό του εποπτεύοντος τούτο Υπουργείου, εγγραφομένης αναλόγου πιστώσεως εις τον τακτικόν προϋπολογισμόν τούτου. Άρθρ.5.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ. 750,32) Σελ. 750,41 Τεύχος 652-Σελ. 99 32.Κ.ε.1 Εξωσχολική Αγωγή Τέλη και Εισφορές 32.Λ.α.1-4 